RESOLUCIÓN do 10 de xuño de 2025, da Secretaría Xeral da Lingua, pola que se publica a Resolución do 9 de xuño de 2025 pola que se conceden subvencións ás entidades locais de Galicia para a promoción do uso da lingua galega, ao abeiro da convocatoria regulada na Orde do 14 de febreiro de 2025.
Consellería de Cultura, Lingua e Xuventude — III. Outras disposicións — 20/06/2025

A Orde do 14 de febreiro de 2025 establece as bases para a concesión de subvencións ás entidades locais de Galicia para a promoción do uso da lingua galega e procede á súa convocatoria para o ano 2025 (código de procedemento PL400A) (DOG núm. 43, do 4 de marzo).
O órgano instrutor, logo da baremación e á vista do informe realizado pola Comisión de Valoración, formulou a proposta de resolución que, como establece o artigo 19, elevou ao órgano competente, á persoa titular da Secretaría Xeral da Lingua, que, en virtude da competencia delegada na disposición adicional única para resolver os procedementos de concesión, emite a correspondente resolución.
Segundo o artigo 20.1, de conformidade co previsto no artigo 45 da Lei 39/2015, do 1 de outubro, do procedemento administrativo común das administracións públicas, as resolucións destas subvencións serán obxecto de publicación no
Diario Oficial de Galicia
. Conforme o citado artigo 45 da Lei 39/2015, esta publicación producirá os mesmos efectos da notificación.
Polo exposto,
Primeiro. Ordenar a publicación no
Diario Oficial de Galicia
do contido íntegro da Resolución do 9 de xuño de 2025, ditada no procedemento PL400A, relativa á concesión de subvencións ás entidades locais de Galicia para a promoción do uso da lingua galega, ao abeiro da convocatoria regulada na Orde do 14 de febreiro de 2025, que figura como anexo desta resolución.
Segundo. Comunicar que contra esta resolución, que esgota a vía administrativa, os interesados poderán interpoñer recurso potestativo de reposición ante a persoa titular da Secretaría Xeral da Lingua, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, quen resolverá por delegación do conselleiro de Cultura, Lingua e Xuventude de acordo co establecido na Orde do 14 de febreiro de 2025, ou ben directamente recurso contencioso-administrativo no prazo de dous meses ante o Tribunal Superior de Xustiza de Galicia.
Santiago de Compostela, 10 de xuño de 2025
Mediante a Orde do 14 de febreiro de 2025 (
Diario Oficial de Galicia
número 43, do 4 de marzo) establecéronse as bases reguladoras e convocouse o procedemento para adxudicar as subvencións ás entidades locais de Galicia para a promoción do uso da lingua galega.
Aquelas solicitudes que cumpriron cos requisitos desta convocatoria foron analizadas pola Comisión de Valoración prevista no artigo 18, segundo os criterios de avaliación establecidos no artigo 17 desta orde.
O órgano instrutor previsto no artigo 16, logo da baremación e á vista do informe coa relación dos solicitantes e a súa puntuación realizado pola Comisión de Valoración, formulou a proposta de resolución conforme o regulado no artigo 19.
Vista a proposta de resolución do órgano instrutor, o secretario xeral da Lingua resolve, por delegación da persoa titular da consellería de Cultura, Lingua e Xuventude, segundo o disposto na disposición adicional única da orde.
O financiamento destas subvencións, previsto no artigo 2, farase con cargo á partida orzamentaria 13.02.151A.460.0, correspondente aos orzamentos xerais da Comunidade Autónoma de Galicia para o ano 2025, por unha contía inicial máxima de 350.000 €.
Con base no exposto,
Primeiro. A concesión de axudas, na contía que se indica, aos proxectos relacionados no anexo.
Segundo. Contra esta resolución, que esgota a vía administrativa, os interesados poderán interpoñer recurso potestativo de reposición ante a persoa titular da Secretaría Xeral da Lingua, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, quen resolverá por delegación do conselleiro de Cultura, Lingua e Xuventude de acordo co establecido na Orde do 14 de febreiro de 2025, ou ben directamente recurso contencioso-administrativo no prazo de dous meses ante o Tribunal Superior de Xustiza de Galicia.
Terceiro. A publicación desta resolución producirá os efectos de notificación, nos termos establecidos no artigo 45 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 9 de xuño de 2025. O conselleiro de Cultura, Lingua e Xuventude. P.D. (disposición adicional única da Orde do 14.2.2025), Valentín García Gómez, secretario xeral da Lingua.